KONTRAKT

Særlige klubtilbud, jf. barnets lov § 84/ aktivitets- og samværstilbud, jf. servicelovens § 104

Leverandører som ikke er omfattet af rammeaftalen på det specialiserede socialområde

Mellem

Som leverandør:

**Levuk**

Milnersvej 39A

3400 Hillerød

CVR: 33022611

(herefter Levuk)

Og

Som køber:

[Indsæt navn og adresse på kommunen]

CVR: [indsæt CVR-nr.]

(herefter Kommunen)

Kontrakten vedrører følgende borger: [Indsæt navn]

**Indholdsfortegnelse**

1. Borger 3

2. Familieforhold/værgemål 3

3. Handlekommune 3

4. Betalingskommune 3

5. Leverandør 3

6. Kontraktens ikrafttræden og varighed 4

7. Levuks ydelse og pris 4

8. Fakturering og afregningsfrister 5

9. Regulering af takst 5

10. Opsigelsesvarsler 5

11. Manglende levering af ydelsen 6

12. Erstatningspligt 6

13. Forsikringsforhold 6

14. Genforhandling 6

15. Misligholdelse 6

16. Tilsyn 7

17. Databeskyttelse 7

18. Bilag til kontrakten 7

19. Underskrifter 7

# Borger

Navn: [Indsæt borgerens navn og adresse]

Cpr.nr.: [Indsæt borgerens cpr.]

# Familieforhold/værgemål

Mor: [Indsæt navn, adresse, telefon og mail]

Far: [Indsæt navn, adresse, telefon og mail]

Værge: [Indsæt navn, adresse, telefon og mail]

Angiv forældremyndighedsindehaver: [mor/far/fælles forældremyndighed/værge/andet]

# Handlekommune

Kommunenavn: [Indsæt kommune]

Forvaltning: [Indsæt afdeling]

EAN-nr.: [Indsæt]

Telefon: [Indsæt]

Sikker mail: [Indsæt]

Kontaktperson: [Indsæt navn, direkte nr. og e-mailadresse]

# Betalingskommune

Betalingskommune er den samme som handlekommune: [SÆT KRYDS]

Kommunenavn: [Indsæt kommune]

Forvaltning: [Indsæt afdeling]

EAN-nr.: [Indsæt]

Telefon: [Indsæt]

Sikker mail: [Indsæt]

Kontaktperson: [Indsæt navn, direkte nr. og e-mailadresse]

# Leverandør

Leverandøren er: Den selvejende institution Levuk (Herefter ”Levuk”)

Milnersvej 39A

3400 Hillerød

Telefon: 48 24 42 17

E-mail (sikker mail): [levuk@levuk.dk](mailto:levuk@levuk.dk)

# Kontraktens ikrafttræden og varighed

Kontrakten er gældende fra den [dato] og ophører den [dato].

Parterne kan derudover opsige kontrakten i henhold til kontraktens punkt 10.

# Levuks ydelse og pris

Levuk er en fritids- og ungdomsklub for unge over 13 år med betydeligt og varigt nedsat fysisk og/eller psykisk funktionsevne. Det kan også være unge indenfor autismespektret.

Der er 100 medlemmer og 20 medarbejdere i lokalerne i Hillerød. Bredden er stor, når det gælder de unges funktionsevne, nogle sidder i kørestol, flere har kørekort, andre egen knallert og har arbejde f.eks. på beskyttet værksted, andre er psykisk skrøbelige, atter andre har socialkognitive vanskeligheder, og flere er i gang med en ungdomsuddannelse, nogle på Levuk STU.

Levuk Klub er selvvisiterende efter barnets lov § 84 og servicelovens § 104.

Levuks ydelse i henhold til denne kontrakt omfatter:

**Barnets lov §84 og servicelovens § 104**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| Fuldt tilbud § 84 | |  |  |  | Fuldt tilbud § 104 | |  |  |  |
|  |  |  |  |  |  |  |  |  |  |
| Differentieret tilbud § 84 | | |  |  | Differentieret tilbud § 104 | | |  |  |
|  |  |  |  |  |  |  |  |  |  |
| Bevilliget Movia rutekørsel | | |  |  |  |  |  |  |  |
|  | | |  |  |  |  |  |  |  |

Priserne for Levuks enkelte ydelser, der reguleres årligt i henhold til kontraktens punkt 9, udgør følgende (2024-niveau):

*Fuldt tilbud:*

529 kr. medlem/døgn, 193.614 kr. medlem/år. jf. tilbudsportalen. Dækker 38 timers ugentlig åbningstid, 5 dage om ugen, aktiviteter i huset og udvidet åbningstid i ferier. Transport, rejser og aktiviteter ud af huset er ikke inkluderet.

*Differentieret tilbud:*

317 kr. medlem/døgn, 116.022 kr. medlem/år. jf. tilbudsportalen. Tilbuddet er for dem, der kun ønsker aftenklub og dækker ophold i klubben, 15 timer, 3 aftener om ugen fra kl. 16.30 samt aktiviteter i huset. Transport, rejser, udvidet åbningstid i ferier og aktiviteter ud af huset er ikke inkluderet.

*Borgerens egenbetaling*:

500 kr. pr. måned. Kontingentet dækker bl.a. daglig eftermiddagsmad, sportsudstyr, kostumer, festmenu og personaledækning ved eksterne arrangementer mv.

Udgifter derudover f.eks. til fællesspisning om aftenen, svømmehal, biografture mv. betaler medlemmet selv.

Takstopkrævningen følger antal dage pr. måned. Det er ikke muligt at tilkøbe enkelte dage på tilbuddene.

Priserne indeholder alle de med indsatserne forbundne udgifter, medmindre andet er aftalt. Borgeren kan ikke benytte tilbuddet på følgende lukkedage: Dagene mellem jul og nytår, én uge i sommerferien samt på Levuks to årlige pædagogiske dage.

# Fakturering og afregningsfrister

Levuk afregner månedsvis forud, hver den 10. i måneden. Fakturering skal ske i henhold til de til enhver tid gældende regler om elektronisk afregning med offentlige myndigheder. Yderligere oplysninger om elektronisk faktura findes på Virk.dk.

Fakturaen skal indeholde:

* Borgerens navn
* Borgerens cpr-nummer
* Servicelovens paragraf(fer) der leveres ydelser efter
* Takst for ydelserne og perioden
* Beskrivelse af den aftalte ydelse

Betalingskommunens frist for betaling af fremsendte fakturaer er 30 dage efter modtagelsen af fakturaen.

# Regulering af takst

Prisen for Levuks ydelser i henhold til denne kontrakts punkt 7 (angivet i 2023-niveau) reguleres årligt pr. den 1. januar som følge af den generelle pris- og lønudvikling. Den årlige regulering sker i henhold til det aktuelle pris- og lønskøn, der offentliggøres på KL’s hjemmeside.

Hvis der i aftaleperioden sker ændringer eller påligning af afgifter med hjemmel i offentlig regulering, skal priserne for Levuks ydelser reguleres forholdsmæssigt for de berørte ydelser, så Levuk hverken opnår uberettiget fortjeneste eller tab som følge heraf.

Øvrige ændringer af prisen for Levuks ydelser i henhold til kontrakten kræver kommunens skriftlige accept, jf. kontraktens punkt 14 om genforhandling.

# Opsigelsesvarsler

Parterne kan opsige denne kontrakt med en måneds varsel til udgangen af en måned (løbende måned + en måned), dog under hensyn til borgerens rettigheder, jf. gældende lovgivning.

Medmindre kommunen frasiger sig behovet, skal Levuk levere de aftalte ydelser i opsigelsesperioden. Parterne er forpligtet til i nødvendigt omfang at gå i dialog om, hvordan indsatsen i opsigelsesperioden bedst tilrettelægges.

Betalingsforpligtelsen gælder i opsigelsesperioden.

# Manglende levering af ydelsen

Levuk er forpligtet til at levere ydelserne omfattet af denne kontrakt. Kommunen er forpligtet til at betale den aftalte pris.

Hvis det ikke er muligt at levere ydelserne, f.eks. fordi borgeren ikke længere ønsker indsatsen, og det viser sig ikke at være muligt at genoptage indsatsen, er Levuk forpligtet til snarest muligt at orientere kommunen herom.

I tilfælde af at en af parterne bliver ramt af force majeure, kan ingen af parterne holdes ansvarlig. I tilfælde af force majeure er parterne berettiget til at opsige kontrakten uden varsel.

# Erstatningspligt

Parterne er erstatningspligtige efter dansk rets almindelige regler. Parterne er ikke i nogen tilfælde ansvarlige for driftstab, følgeskader eller indirekte tab. Foranstående begrænsninger gælder kun, såfremt tabet ikke kan henføres til grov uagtsomhed eller forsætligt forhold hos den skadevoldende part.

# Forsikringsforhold

Levuk er ansvarlig for at tegne de nødvendige, lovpligtige forsikringer.

# Genforhandling

Parterne er gensidigt forpligtet til at gå i dialog og hurtigst muligt genforhandle kontrakten, hvis de forudsætninger, kontrakten er indgået under, ændres. Uden genforhandling kan der ikke ændres i de vilkår, herunder også prisen, der gælder for denne aftale (jf. dog punkt 9 om løbende regulering af taksten). Ændring af prisen er først gældende, når der foreligger en skriftlig aftale herom. Ændres indsatsen, påhviler det økonomiske ansvar således Levuk, indtil en evt. genforhandlet kontrakt er godkendt af begge parter. Levuk er forpligtet til løbende at vurdere borgerens behov. Ændres de forudsætninger, kontrakten er indgået under (herunder opad- eller nedadgående ændringer i borgerens støttebehov, som har vedblivende karakter), er Levuk forpligtet til hurtigst muligt at rette henvendelse til kommunen. Ændringer i borgerens støttebehov, som har en midlertidig karakter, giver ikke anledning til en genforhandling af kontrakten. Levuk er forpligtet til fyldestgørende at beskrive og i videst muligt omfang dokumentere, hvordan forudsætningerne for kontrakten er ændret, og hvilken betydning det har for den aftalte pris. Kommunen skal hurtigst muligt og senest inden for 30 dage meddele Levuk, om anmodningen kan godkendes. Såfremt ændring af prisen godkendes af kommunen, sker godkendelsen med tilbagevirkende kraft fra det tidspunkt, hvor beskrivelsen af de ændrede vilkår er modtaget af kommunen. Hvis der opstår behov, som kræver en meget akut ændring af indsatsen, kan kommunen give et foreløbigt tilsagn om, at indsatsen kan ændres.

# Misligholdelse

Hvis en part væsentligt misligholder sine forpligtelser i henhold til denne kontrakt, er den anden part berettiget til skriftligt at ophæve kontrakten uden yderligere varsel.

Parterne forpligter sig dog til – inden misligholdelse gøres gældende – at indlede drøftelser med henblik på så vidt muligt at løse de opståede problemstillinger i mindelighed.

# Tilsyn

Hillerød Kommune fører det driftsorienterede tilsyn.

Handlekommunen fører det personrettede tilsyn i henhold til gældende lovgivning.

# Databeskyttelse

Parterne er gensidigt forpligtet til at overholde de gældende databeskyttelsesretlige regler, herunder skal borgerens personoplysninger opbevares og behandles IT-sikkerhedsmæssigt forsvarligt.

Levuk er selvstændig dataansvarlig for de personoplysninger, som Levuk behandler for at kunne overholde sine forpligtigelser i henhold til denne kontrakt.

# Bilag til kontrakten

Som bilag til kontrakten skal vedlægges kommunens relevante handleplan samt andre relevante oplysninger om borgeren, som er nødvendige for Levuks tilrettelæggelse af ydelsen i henhold til kontrakten, herunder relevante (**Udfyldes af kommunen**):

* **Lægelige oplysninger** (Diagnose, handicap, hjælpemidler, medicin)
* **Aktuel beskrivelse af barnet/den unge** (Barnet/den unges behov for omsorg og pleje samt aktivitetsbehov)
* **Oplysninger om barnets/den unges opvækst**(Fysisk, psykisk, socialt, følelsesmæssigt, intellektuelt, helbredsmæssig udvikling – herunder ressourcer)
* **Tidligere og nuværende foranstaltninger** (Skole, SFO, aflastning, dagtilbud, beskæftigelse)
* **Udtalelser/status**

# Underskrifter

**For Kommunen For Levuk**

Dato: [indsæt dato] Dato: [indsæt dato]

Underskrift:­­­­­­­ \_\_\_\_\_\_\_\_\_\_\_\_\_\_\_\_\_\_\_\_ Underskrift: \_\_\_\_\_\_\_\_\_\_\_\_\_\_\_\_\_\_\_\_\_­

Navn: [indsæt navn på underskriver] Navn: Benjamin Goings

Titel: [indsæt titel på underskriver] Titel: Leder